年谱原引

神仙者。长生久视之人也。蓬莱水浅。海附扬尘。皆极言其长久耳。吕祖师由唐迄今。千有四十九年矣。往者既远。来者更长。何年谱之胜纪哉。特其生世入世。避世出世。留世度世。万古不敞之真神。其鉴于五代。两宋。元明。清朝者。志传仙书历历可考。故其年虽不胜纪。而不妨强为纪之。使慕祖师者。耳目一新。并使后世之谓无仙者知有仙。谓无长生者知有长生。谓仙不久者。知仙之能久。年谱中兼载其修身普度。显化游行。坛社龙砂之迹。凡以着其长存也。祖师云。桑田改变依然在。永作人间出世人。戏言虽大非夸也。遂为谨述年谱。

唐德宗贞元（兴元？）十四年戊寅（公元798年）御譔月令辑要。吕仙。名岩。字洞宾。浦州永乐县人。贞元十四年四月十四日巳时诞生。异香满室。天乐浮空。有白鹤飞入帐中不见。

仙鉴云。吕祖系古圣王皇覃氏临凡。凡皇覃氏者。因提纪之君也。治世二百五十载。逊位入太白山养真得道。证位天仙。仙经云。天君在天宫历劫至天宝元年正月九日。侍元始天尊。凡与十极真人演说灵砂丹诀。奉谕于贞元十四年四月十四日降生河南吕宅。大振元风。

先世为河南永乐县人。曾祖延之。仕唐终河东节度使。祖渭终礼部侍郎。伯父四人温良恭俭。父让海州刺使。母王夫人。诞生吕祖。幼名绍先。鹤顶龟背。虎体龙腰。翠眉凤眼。修颈露颧。鼻梁耸直。面白黄色。左眉角一黑子。如櫡头大。后变赤色。两足纹隐如龟折。在襁褓中。马祖见之曰。此子骨相不凡。自是风尘表物。他时遇芦则居。见锺则扣。留心记取。

己卯（799）二岁

庚辰（800）三岁

辛巳（801）四岁

仙鉴云。天资颖敏。至三四岁即能诵读。知孝悌。亲戚咸珍爱之。

壬午（802）五岁

癸未（803）六岁

甲申（804）七岁

顺宗永贞元年乙酉（805）八岁

仙鉴云。五岁就外傅。灯火三四年。凡典坟百家无遗。本传云。少聪敏。日记万言。矢口成章。

宪宗元和元年丙戌（806）九岁

丁亥（807）十岁

戊子（808）十一岁

己丑（809）十二岁

庚寅（810）十三岁

辛卯（811）十四岁

壬辰（812）十五岁

癸巳（813）十六岁

甲午（814）十七岁

乙未（815）十八岁

丙申（816）十九岁

丁酉（817）二十岁

时年二十岁。仙鉴云。年二十。父命婚刘校尉女。既长。身长八尺二寸。淡黄笑脸。微嘛。喜顶华 阳巾。服白襕衫大皂条。状类张子房。又似太史公。按武昌黄鹤楼。有吕祖数十代元孙题匾楼头。可见仙嗣有人也。本传与仙鉴。有二十不娶。结缡未近之说。不可为训。特正之。

戊戌（818）二十一岁

己亥（819）二十二岁

庚子（820）二十三岁

穆宗长庆元年辛丑（821）二十四岁

壬寅（822）二十五岁

癸卯（823）二十六岁

甲辰（824）二十七岁

敬宗宝历元年乙巳（825）二十八岁

丙午二十九岁

文宗太和元年丁未（826）三十岁

戊申（827）三十一岁

己酉（828）三十二岁

庚戌（829）三十三岁

辛亥（830）三十四岁

壬子（831）三十五岁

癸丑（834）三十六岁

甲寅（835）三十七岁

开成元年丙辰（836）三十九岁

丁巳（837）四十岁

戊午（838）四十一岁

己未（839）四十二岁

庚申（840）四十三岁

武宗会昌元年辛酉（841）四十四岁

壬戌（842）四十五岁

癸亥（843）四十六岁

时年四十六。本传云。会昌中。两举进士不第。道缘汇录云。会昌间功名失意。仙鉴云。四十六岁，赴长安亦同。特其作天授二年则非也。

甲子（844）四十七岁

乙丑（845）四十八岁

丙寅（846）四十九岁

以上三年。即在失第之后。浪游江州。

火龙传剑记（道缘汇录）

吕先生会昌中。功名失意。遂游江州至庐山。遇葛仙公弟子火龙真人。姓郑名思远。号小祝融。世称神医。欲人有疾则书符诵祝。立见消融。与上古祝融氏相累。真人见吕祖骨相清灵。游心世外。即传以内丹炼己之诀。制成通天灵剑（即天遁剑法）。并诗曰。

万里诛妖电光绕。白龙一片空中矫。昔持此剑斩邪魔。今赠君家断烦恼。

临别嘱曰。子可居此山。以完玉炼。他日闻钟声响处。乃得闻金炼之诀。遂去。据此。则仙鉴先遇锺祖。后遇火龙之说非也。为本传与此相同。又征异录云。会昌中两举进士不第。游庐山遇火龙真人。授天遁剑法。后遇锺祖师。授以金丹大道。序次井然。

宣宗大中元年丁卯（847）五十岁

时年五十。江州望江亭自记云。三举进士不第。因游江湖。五十岁道始成。或曰。两举。或曰三举。均就会昌中。言。五十道始成。则系大中元年也。始成者。初得小成也。

戊辰（848）五十一岁

己巳（849）五十二岁

时年五十二岁。草堂自记云。予年五十二。修得内丹。依然儒士。寄身家园。混俗人间。亦时有庐山之游。本传作混俗货墨于人间。

庚午（850）五十三岁

本传云。年五十三。归宗庐山。归宗者。皈依仙宗。将欲修大道于庐山也。

辛未（851）五十四岁

壬申（852）五十五岁

癸酉（853）五十六岁

甲戌（854）五十七岁

乙亥（855）五十八岁

丙子（856）五十九岁

草堂自记。予年五十九。寄迹庐山养静。入省父母。出卧烟霞。读三教书。玩一壶景。往来轻健。

道全其形。正在此时也。

丁丑（857）六十岁

游罗浮山。有赠罗扶道士诗。纲目大中十一年。上好神仙。遣使迎道士轩辕集于罗浮山。

罗浮访仙记（道缘汇录）

大中十一年。吕祖游罗浮山。访轩辕集。集。罗福道士也。得桐君之传。修炼罗浮山中数百岁。容颜不衰。吕祖往访之。适集被召入朝。独自盘横山内。忽遇马仙来游。相得甚欢。马名湘。字自然。杭州盐官人。遇魏伯阳。伯阳传以大道。以大中十年归家。借竹杖化形而去。十一年春。在紫橦白日飞神。既而访罗夫山。得见吕祖之面。曰大仙伯也。

轩辕还山。行过石桥。见石楼有二人下迎。一是马自然。携竹杖挂酒瓢。一位裹青巾。衣黄衫麻鞋皂条。背剑执拂。如功曹使者。集问之。自然代答。曰吕先生有出尘之志。度世之心。集愕然曰。得见何晚也。聚首言心。临别作诗赠轩辕而去。

吕祖是时未遇锺祖。仙鉴云。马自然曰。此正阳首徒纯阳子也。误。 马自然有二。一系大中间人。自然其字也。一系刘海蟾弟子。自然其名也。所作道歌有五。遇海蟾为弟子之句。后人混为一人。殊不知海蟾遁迹在燕王刘守光称帝时。得道于后唐之间。距大中七十余年。岂有海蟾未遇吕祖。其孙徒先成道者。

戊寅（858）六十一岁

闲居家山

懿宗咸通元年己卯（859）六十二岁

时年六十二。本传云。咸通初举进士第。

黄粱梦（道缘汇录）

咸通初。吕祖奉亲命入长安赴试。至酒肆中。浩然叹曰。何日得第以慰亲心。何日得道以慰我心。旁有一道翁。闻而笑曰。郎君有出世志耶。观其人。青巾。白袍。长须。秀目。手携紫杖。腰悬大瓢。书一绝句于壁。曰。

坐卧常携酒一壶。不教双眼识皇都。乾坤许大无名姓。疏散人间一丈夫。

吕祖大惊。窥其状貌奇古。诗情飘逸。因揖问姓氏。道翁曰。覆姓锺离。名权字云房。吕祖再拜延坐。云房曰。子可吟一绝。予欲观之。吕祖遂书其后。云。

生日儒家遇太平。悬缨重滞布衣轻。谁能世上争名利。臣事玉皇归上清。

云房见诗暗喜。因同憩肆中。云房自起执炊。吕祖忽困倦枕案假寐。梦以举子赴京。进士及第。始自州县。而擢郎署。台谏给舍。翰苑秘阁。及诸清要无不备历。升而复黜。黜而复升。前后两妻。富贵家女。婚嫁早毕孙甥振振。簪笏满门几四十年。又独相十年。权势熏炙。忽被重罪籍没家资。妻孥分散。流于岭表。一身孓然。穷苦憔悴。立马风雪中。方兴浩叹。恍然梦觉。云房在旁微笑。

曰。黄粱犹未熟。一梦到华胥。吕祖竦。翁知我梦耶。云房曰。子适来升沈万态荣悴多端。五十年间一顷耳。得不足喜丧何足悲。且有大觉。而后之此人世一大梦也。吕祖感悟。知功名皆幻境。再拜曰。先生非凡人也。愿求度世术。 云房故辞曰。子骨节未完。志行未坚。若欲度世。须更数世可也。吕祖叩头乞度。誓修现在良因。云房曰。子尚有数年尘缘。犹未了也。翩然别去。吕祖如有所失。不得已。强赴春闱。名书雁塔。吕祖哑然曰。又入黄粱梦耶。慎勿至立马风雪时也。

庚辰（860）六十三岁

时年六十三。始通仕籍。自云。咸通二年冬。赴江州德化任。

辛巳（861）六十四岁

时年六十四。出仕江州。复遇锺离祖师。陈上阳云。以科举授江州德化县令。因纵步庐山。游澧水之上。遇正阳授道。

入终南记

咸通三年。吕祖宰江州德化县。六月炎天。游庐山避暑。忽闻钟响。锺祖从山中出来。心知其时到也。即求指示前途。锺祖即偕坐林间。授以金丹妙旨。并教其致仕归家。早入终南。吕祖即抽簪解组。卜吉小阳之月。即往从师。行次终南第一层。即见师面。锺祖曰。真信人也。子得火龙之法。

今已炼还童体。当此六十四岁。卦气尽而返于天。复成干象。可号纯阳。又云。而今而后子即吾山中之友也。为更名嵒。字洞宾。并勉其结庵静坐。以炼还丹。私心易之。临炉三次不就。中心茫然。锺祖曰。人心未死。火候不严故也。必再冥心入于泰定乃可。一日坐榻上。杳冥中乎云。自长安归。见家人皆病殁。心无悼怛。但厚备棺具。已而没者皆起。乎云。鬻货于市。议定其值。市者翻然止酬其半。亦无所争。委货而归。乎云。有丐者倚门求施。与以钱物。丐嫌其少再为与之。丐嫌其迟。且加谇詈。吕祖皆礼谢。丐者笑而去。乎云。牧羊山中。遇虎来过。吕居群洋之中。虎目舍羊视吕。若贪人而贱物者。吕知其不可免。直前当之。虎释去。乎云。居深山中草舍观书。俄来一女子。年可十七八。光艳照人。妆饰倩丽。自言归宁迷路。借此少憩。夜逼同寝。吕竟不为动。乎云。出郊归家。舍中所有。尽为劫盗席卷。殆无以供朝夕。了无愠色。乎云。躬耕自给。于锄下见金数十饼。速掩之不取。又于坊市买古铜砚归。磨之金也。即访主人还之。乎云。有疯狂道士。在城中市药。自言。服者立死。旬日不售。吕异之。因买药归。服之无恙。乎云。春江水发。唤渡至中流。风涛掀舞。端坐舟中不动。竟亦无虞。乎云。独在室中。见奇形怪状鬼神无数。有欲击者。

有欲杀者。一无所惧。复有夜叉数十。械一囚。血肉淋沥。哭曰。汝宿世杀我。急偿我命。吕曰。杀人偿命。其又奚辞。遽索刃绳欲自尽。忽闻空中叱声。鬼神皆不复见。云房抚掌而下。曰。尘心难灭。仙才难遇。吾之求人甚于人之求吾也。吾见汝心君大定。魔光十现。而皆不为所折。得道必矣。但功行未满。授子黄白秘术。可以济世利物。使三千功满。八百行圆。方来度子。问曰。所作庚辛有变异乎。曰。三千年后还本质耳。吕祖愀然曰。误三千年后人。不愿为也。云房笑曰。子推之于此。三千八百悉在是矣。因与之叙弃世得道来历。且言受苦竹真君记曰。此后遇有两口者。即汝弟子。若得其人。以吾日月交并法传 之。今详君姓。实符苦竹之记矣。子来终南。未入妙境。予居鹤顶。能从游乎。吕祖即随往。星月交辉。四顾寂寥。云房执手偕行。纔数步。恍如骑快马历山川。俄顷至洞。南门下钥矣。云房以铁杖敲之。门忽自开。豁然开朗。登一高峰。至大洞门东。前有二虎踞守。云房叱之。虎伏不动。引入金楼玉台。珍禽琪花。光景照耀。气候如春。相与坐。盘陀石。饮元和酒三杯。俄有一青衣双髻金铃。朱裳翠袖。云履玉佩。异香氤氲。持茧金书曰。群仙已集蓬莱上宫。要先生赴天池会。论五元真君神游记事。云房将去。吕祖虑其不返。赋诗送曰。

道德崇高相见难。又闻东去幸仙坛。杖头春色一壶酒。顶上云攒五色冠。

饮海龟儿人不识。烧山符子鬼难看。先生去后身须老。乞与贫儒换骨丹。

云房曰。汝但驻此。不久仍还也。遂望东南乘紫云而去。吕祖将所付素书。披阅习诵。旬日。云房又回。曰。子在此岑寂。得无忆归否。吕祖曰。既办心学道。岂有家山思乎。云房曰。善哉吾以九转金液大还丹法。传付于子。夫道有阴阳之妙。守阴只是守魄。守阳只是守魂。若能聚魂和魄。使阴阳相会。是谓真人。吕祖问曰。魂魄冥冥。至理甚深。何以全角。云房曰。慧发冥冥。泰定神宁。神既混合，岂不契真。金形玉质。本出精诚。大丹既成身乃飞轻。吕祖问。天地。日月。四时。五行。水火。龙虎。铅汞抽添。河车内观。十魔九难等事。云房悉传以上真玄诀。洞达条明。

又问有何证验。云房曰。始也淫邪尽绝。外行兼修。采药之际。金精充满。阴魄销融。次心经涌溢。口出甘液。次阴阳击搏。腹鸣如雷。次魂魄未定。梦寐惊恐。次或生微病。不疗自愈。次丹田夜暖。形容昼清。次若处暗室。而神光自现。次若抱婴儿而上金阙。次雷鸣一声。关节通而惊汗四溢。次玉液烹炼。成凝酥而雪花散坠。或化血为乳。而渐畏腥膻。或尘骨将轻。而渐变金玉。次行如奔马。次对境无心。次吹气疗疾。次内观明朗。次双睛如漆。次柑发再生。次真气足而常自饱。次食不多而酒无量。次神体光泽。精气秀媚。次口生异味。鼻有异香。次目视万里。次瘢痕销灭。次涕泪涎汗皆绝。次三尸九虫尽除。次内志清高。外景清虚。凡情皆歇。心境俱空。次魂魄不游。梦寐自少。神强气聚。不分昼夜。次阳精成体。灵府坚固。寒暑不犯。生死不干。次嘘呵可干外汞。次神光坐卧常生。次静中常闻天乐。金石丝竹之清。非世所常闻。次内观如游华胥。楼台殿阁之丽。非世所常见。次见凡人腥秽。次见内神出现。次见外神来朝。功圆行满。膺箓受图。紫霞满目。金光罩体。或见赤龙飞。或见玄鹤舞。彩云缭绕。瑞气缤纷。天花散空坠。神女下降。出凡入圣。逍遥自然。此乃大丈夫功成名遂之时也。吕祖闻言得大欢喜。云房又授以入药镜一集。曰得此。采取火候皆明矣。问何上真所作。云房曰。崔公名汪者手着。仙秩已高。为玄元真人也。吕祖读而赞之曰因看崔公入药镜。令人心地转分明。云房曰。予初于终南石壁文得灵宝经三部。上曰元始金诰。

中曰元皇玉箓。下曰太上真元义。凡数千卷。予撮其要为灵宝毕法。为三乘六义十六科。盖明阴中有阳。阳中有阴。天地升降之道。气中生水。水中生气。心肾交合之机。以八卦运十二时。而其要在艮。以三田互相反复。而其要在泥丸。至下手工夫。姑借咽气嗽液为喻。而真气口诀。实在口口相传。不在文字间也。又以神丹数粒相示。曰。此非世间五金八石。乃是异宝合成。有质无形。如云如火。如光如影。可见而不可执。服之与人魂识合为一体。轻虚微妙。非有形之丹也。子他日金液功成。亦须炼此随身。乃能点枯骨。度有缘。超不识字之群生。拔尘海中之九族也。复赠诗一章曰。

知君幸有英灵骨。所以教君心恍惚。含元殿上水晶宫。分明指出神仙窟。

大丈夫。遇真诀。须要执持心猛烈。五行匹配自刀圭。内有龟蛇颠倒诀。

三尸神。须打彻。进退天机法六甲。知此三要万神归。来驾火龙离九阙。

九九道至成真日。三界四府朝元节。气翱翔兮神烜赫。蓬莱便是吾家宅。

群仙会饮天乐喧。双童引入升玄客。道心不退故传君。立誓约言亲洒泣。

逢人兮。莫乱说。遇友兮。不须诀。莫怪频频发此言。轻慢必有阴司折。

执手相别意如何。今日为君重作歌。说尽千般玄妙理。未必君心信也么。

仔细分明付与汝。保惜吾言上大罗。

吕祖闻言。尽豁尘俗。复尽问三元三清三宝三镜之说。云房曰。第一混洞大无元。从此化生天宝君。治玉清境清微天宫。其气始青。第二赤混大无元。从此化生灵宝君。治上清境禹余天宫。其气玄黄。第三冥寂玄通元。从此化生神宝君。治太清境大赤天宫。其气玄白。故九天生神气经云。三号虽殊。本同一也。三君各为教主而又一气相连。乃三洞尊师也。授受将毕。忽有扣户声。启视见二人。体凝金碧。相揖共坐。乃清溪郑斯远。太华施胡浮也。思远曰。适为真人尹思逸丹成致贺。并造仙扉。施曰。此一侍者何人也。云房曰。本朝吕海州之子。少习儒墨。性灵心悟。大中间得遇郑公传以玉液还丹。天遁剑法。与予邂逅长安酒肆。志心奉道。始通阴阳制炼形神入道之微。施笑曰。二师皆得此高弟子耶。郑正色曰。此云房先生之正传。吾与子当赞成之。施亦起敬曰。形清神注目秀精藏。子欲脱尘网。可示一诗。乃授以金管霞笺胶犀砚。即献诗曰。

万劫千生到此生。此生身始觉非轻。抛家别国云山外。炼魄全魂日月精。

此见至人谈九鼎。欲穷大药访三清。如今获遇高真面。紫府仙扉得姓名。

二仙叹其才清。各以所秘相赠而别。时春禽嘤嘤。云房于洞口题曰。

春气寒空花露滴。朝阳拍海岳云归。

复谓吕祖曰。吾朝元有期。十洲羽客。至玉京启奏。功行以升仙阶。恐汝不能久居此洞。后十年洞庭相见。取笔于洞中石壁上。草书曰。

昼日高明。夜月圆清。阴阳魂神。混合上升。

俄有二仙。绡衣霞彩。手棒金简宝符。云。上帝诏。锺离权为九天金阙选仙使。拜命讫。云房谓洞宾曰。住世修功。他日亦当似我。洞宾曰。岩志异于先生。必须度尽众生。方升上界。时翔鸾舞鹤。玉节金幢。仙吹嘹喨。云房与捧诏二仙。乘云冉冉而去。

壬午（862）六十五岁

时鹤顶闲居。有怀火龙先生。锺离先生之诗。

癸未（863）六十六岁

甲申（864）六十七岁

草堂自记云。锺祖去后二年。予居终南山中。殷勤修养金液大丹。九还功成。十月神全。闲取金丹妙道。放为诗歌。时咸通甲申之六年也。

乙酉（865）六十八岁

参黄龙（道缘汇录） 圆顿子、玄一子之考证

咸通七年。吕祖金丹已成。不觉洋洋自喜。乃复继游庐阜。至黄龙山。值诲机禅师升座。吕祖登擂鼓堂听讲。师诘座下何人。吕祖曰。云水道人。师曰。云尽水干何如。吕祖曰。叹杀和尚。师曰。黄龙出现。吕祖曰。飞剑斩之。师大笑曰。咄。此固不可以口舌争也。因问汝功夫如何。吕祖曰。一粒粟中藏世界。半升铛内煮山川。师曰。这守尸鬼耳。吕祖言。争奈囊储不死药。安知与佛有参差。师指铁禅杖云。饶经千万劫，终是落空亡。吕祖豁然大悟。乃留一偈曰。弃卸飘囊掼碎琴。大丹非独水中金。自从一见黄龙后。瞩咐凡流着意寻。逐拜礼辞去。

又五灯会云。吕真人尝游庐山归宗寺。未几道经黄龙山。值黄龙禅师升座。吕问。一粒粟中藏世界。半升铛内煮山川。且道此意如何。黄龙指曰：这守尸鬼。吕曰。争奈囊储不死药。安知与佛有参差。龙曰。饶经八万劫。终是落空亡。吕恍然大悟。再拜求指归。言下顿契。

仙佛同源云。黄龙诲机者。乃商山四皓之一。夏黄公所化也。初引锤离祖师见东华帝君王玄甫。继托迹于庐山黄龙寺。架箭张弓以俟吕真人。其慈悲可谓至矣。其所启发者。止复不少。则吕祖之受益于黄龙。黄龙之传灯吕祖。使其集大成。归神化者。岂浅鲜也哉。

游平都山（道缘汇录）

咸通中。吕祖由南康黄龙山之湖南。泛览彭蠡洞庭。复由楚入蜀。闻方平阴长生常在平都。因往访之。不遇。遂游青城山。他日再过平都。方平一见即惊曰。神仙宗伯也。相得甚欢。是时乙酉岁。七月中元。吕祖临别题诗于壁。云。

盂兰清晓过平都。天下名山所不如。两口单行人不识。王阴仙馆甚清虚。

又曰。

一鸣白鹤出青城。再谒王阴二友人。口口惟思三岛乐。抬眸已过洞庭春。

武阳旧志。唐懿宗时。有吕仙师者。来游锦江。每歇崖洞中。数日不出。人在之迹。其卧处只见衣冠草履。委弃于地。已不知其所之矣。吕祖诗云。曾于锦水为蝉脱。或即此也。

丙戌（866）六十九岁

丁亥（867）七十岁

戊子（868）七十一岁

己丑（869）七十二岁

庚寅（870）七十三岁

以上五年。圣神功化之极。道德崇高之时也。草堂自记云。咸通中年。子感黄龙之示。更穷万仞之功。北登医吾闾山。了却归空大道。自此则神满太虚。法周沙界。度人心事。无岸无边。锦州志。仙人岩。在医吾闾山。北镇庙东北。孤石峭拔上鑴吕祖圣相。又名吕公岩。想即炼神处也